Pitrəç rayonu

Pitrəç rayonu () — Rusiya Federasiyası, Tatarıstan Respublikasının ərazisinə daxil olan inzibati rayon. Rayon respublikanın şimal-qərbində yerləşir. 
Kazan şəhəri, Biektau, Arça, Teləçe, Balık Bişməse, Layiş rayonları ilə həmsərhəddir.
Rayonun inzibati mərkəzi Pitrəç kəndidir.
 Tarixi 
Rayonun ərazisi 1920-ci ilə qədər Layiş və Kazan qəzalarının, 1920-1927-ci illərdə Layiş və Arça kantonlarının, 1927-1930-cu illərdə - Arça kantonunun tərkibinə daxil idi.

Pitrəç rayonu 10 avqust 1930-cu ildə qurulmuşdur.
 Əhali 
Milli tərkib
Rayon əhalisi tatarlar (57%) və ruslardan (40%) ibarətdir.
 Yerli özünü idarəetmə  
Pitrəç rayonu ərazisinə 21 kənd inzibati vahidliyi daxildir. Rayon ərazisinə ümumilikdə 74 yaşayış məntəqəsi daxildir.
 Sosial sfera 
Rayonda 29 ümumtəhsil məktəbi, 13 məktəbəqədər təhsil müəssisəsi, 1 internat məktəbi və Lenin-Kokuşkinski peşə məktəbi fəaliyyət göstərir.

Səhiyyə sahəsində poliklinika, xəstəxana və reanimasiya şöbəsi, 4 tibbi ambulatoriyası vardır.
 İqtisadiyyat 
Rayonda "Press" MMC kənd təsərrüfatı texnikası istehsal edən müəssisə fəaliyyət göstərir. Bölgənin digər iri müəssisələrinə Agrofirm AK Bars-Pestretsi, Pestretsstroy, Tamle MMC və digərləri daxildir.

Taxıl, paxlalı bitkilər, yazlıq buğda, qışıəq çovdar və kartof yetişdirilir. Ətıik və südlük heyvandarlıq, quşçuluq, atçılıq inkişaf etmişdir.

2012-ci ildə büdcə gəlirləri 544 355 rubl, xərcləri 539 837 rubl təşkil etmişdir..

 Nəqliyyat 
Rayonun əsas yolları: M-7 (Volqa) "Moskva - Kazan - Ufa", Şali - Soroçiye Qorı (R-239 M-7-dən Kama çayı üzərindəki körpüyə qədər olan hissədə), Kazan - Lenino-Kokuşkino - Tyulyaçi - Şemordan (Kukmara, Vyatskiye Polyanı), Köhnə Şiqaleevo - Pitrəç - Kulaevo (M-7).

Rayon ərazisində "Qərbi Avropa - Qərbi Çin" nəqliyyat dəhlizinin (Yoşkar-Ola - Şali hissəsi) inşa edilməsi planlaşdırılır. Rayon ərazisində dəmiryolu şəbəkəsi yoxdur.
 Tanınmış şəxsləri 
İvan Yeqoroviç Avdeev - Priyutovo kəndində anadan olmuşdur (indi yoxdur) - SSRİ-nin əməkdar sınaq pilotu.

Pyotr Mixailoviç Qavrilov - Sovet İttifaqı Qəhrəmanı, Alvidino kəndində anadan olub.
 KİV 
Rayonda "Alqa" adlı rus və tatar dillərində qəzet buraxılır.

 İstinadlar 

 Mənbə 
 Официальный сайт Пестречинского муниципального района
 Пестречинский район на портале TatCenter.Ru